Մարկուս Բենտ

Մարկուս Նաթան Բենտ (, ), անգլիացի ֆուտբոլիստ, հարձակվող։

Կենսագրություն 
Բենտը ծնվել է Համերսմիթում (Լոնդոն)։ Նրա ծնողներն ունեն ճամայկայական ծագում։ Սովորել է Սանբերի Թեմզայի Սուրբ Պողոսի քոլեջում։

Ակումբային կարիերա 
Պրոֆեսիոնալ կարիերան սկսել է 1995 թվականին «Բրենտֆորդում», որից առաջ խաղացել էր նրա երիտասարդական թիմում։ Այնուհետև հանդես է եկել անգլիական «Քրիսթալ Փելաս», «Պորտ Վեյլ», «Շեֆիլդ Յունայթեդ», «Բլաքբըրն Ռովերս», «Իպսվիչ Թաուն», «Լեսթեր Սիթի», «Էվերթոն», «Չարլտոն Ատլետիկ», «Ուիգան Ատլետիկ», «Բիրմինգհեմ Սիթի», «Միդլսբրո ՖԱ», «Քուինս Պարկ Ռեյնջերս», «Վուլվերհեմպտոն Ուոնդերերս» և ինդոնեզական «Միտրա Կուկար» ակումբներում։

Իր կարիերայի ընթացքում Մարկուսը 15 տարբեր թիմերի կազմում մասնակցել է 574 հանդիպման՝ խփելով 113 գոլ։ Նրա բազմաթիվ տեղափոխությունների ընդհանուր տրանսֆերային արժեքը կազմել է ավելի քան 10 միլիոն ֆունտ ստերլինգ։

2017 թվականի սեպտեմբերի 13-ին, 39 տարեկան հասակում, Բենտը մեկ տարվա պայմանագիր է կնքել «Ուիկ» ակումբի հետ, որը հանդես է գալիս Southern Combination Football League-ում, որին մասնակցում են կիսապրոֆեսիոնալ և սիրողական թիմեր։ Ակումբի սեփականատեր Ռոդնի Լեմպտոնն ասել է, որ Մարկուսի հետ մանկության ընկերներ են եղել։

Միջազգային կարիերա 
Բենտն Անգլիայի երիտասարդական հավաքականի կազմում անցկացրել է երկու հանդիպում՝ խփելով մեկ գոլ։

Անձնական կյանք 
Մարկուսն ունի կրտսեր եղբայր՝ Էլիոթը, որը 10 տարով փոքր է իրենից և նույնպես ֆուտբոլիստ է։ Էլիոթը եղել է «Ֆուլհեմի» երիտասարդական թիմի խաղացող, ինչպես նաև հանդես է եկել Անգլիայի ցածր լիգաների «Դորչեստր Թաուն», «Ուելինգ Յունայթեդը» և «Հեմպտթոն ընդ Ռիչմոնդ Բորո» ակումբներում։

Բենտը նշանադրված է եղել Քելլի Քլարկի հետ, սակայն հետագայում նրանք բաժանվել են․ զույգն ընդհանուր դուստր ունի։ Նա հանդիպել է նաև մոդել Դանիել Լլոյդի և դերասանուհի Ջեմմա Աթկինսոնի հետ, որի հետ նա կարճ ժամանակ նշանված է եղել։ Կարիերան ավարտելուց հետո Բենտը հանդես է եկել նավթային բիզնեսի ոլորտում։

2015 թվականի սեպտեմբերին Բենտը մեղադրվել է ծեծկռտուքի և Ա դասի թմրանյութեր պահելու մեջ այն բանից հետո, երբ ոստիկանությունը էլեկտրաշոկեր է օգտագործել Էշերում գտնվող իր տանը Մարկուսի ձերբակալության ժամանակ։ 2016 թվականի փետրվարին նա իրեն մեղավոր է ճանաչել և դատարանի կողմից դատապարտվել 1 տարվա պայմանական ազատազրկման, 2-ամսյա պարետային ժամի և 200 ժամի պարտադիր չվճարվող աշխատանքի։ Չորս ամիս անց նա տուգանվել է 385 ֆունտ ստեռլինգով այն բանից հետո, երբ նրա մոտ կոկաին են գտել «Chessington World of Adventures» զվարճանքների այգում։

Վիճակագրություն

Ձեռքբերումներ 
Անհատական
 Անգլիայի Պրեմիեր լիգայի ամսվա խաղացող - 2002 թվականի հունվար («Իպսվիչ Թաուն»)

Թիմային 
«Բլաքբըրն Ռովերս»
2-րդ տեղ Ֆուտբոլի լիգայի առաջին դիվիզիոնում և անցում Պրեմիեր լիգա - 2000/01
«Բիրմինգհեմ Սիթի»
2-րդ տեղ Չեմպիոնշիպում և անցում Պրեմիեր լիգա - 2008/09

Ծանոթագրություններ

Արտաքին հղումներ

Անգլիացի ֆուտբոլիստներ
Ուիգան Ատլետիկի ֆուտբոլիստներ
Լեսթեր Սիթիի ֆուտբոլիստներ
Բլաքբըրնի ֆուտբոլիստներ
Էվերթոնի ֆուտբոլիստներ
Շեֆիլդ Յունայթեդի ֆուտբոլիստներ
Իպսվիչ Թաունի ֆուտբոլիստներ
Չառլտոն Ատլետիկի ֆուտբոլիստներ
Բիրմինգհեմ Սիթիի ֆուտբոլիստներ
Վուլվերհեմպտոն Ուոնդերերսի ֆուտբոլիստներ
Քուինս Պարկ Ռեյնջերսի ֆուտբոլիստներ
Միդլսբրոյի ֆուտբոլիստներ
Քրիսթալ Փելասի ֆուտբոլիստներ
Բրենտֆորդի ֆուտբոլիստներ
Պրեմիեր Լիգայի ֆուտբոլիստներ
Ֆուտբոլի հարձակվողներ
Անգլիական ֆուտբոլի լիգայի խաղացողներ